Il-Ministru Aaron Farrugia jgħid li għadda wisq żmien minn meta bdiet id-diskussjoni dwar il-bidla fuq din il-policy u jesprimi s-sodifazzjoni li llum 'għandna dawn ir-riżultati' II-Ministru għall-Ambjent, Tibdil fil-Klima u l-Ippjanar Aaron Farrugia ħabbar ir-reviżjoni fil-Fuel Stations Policy - riforma li bdiet ukoll wara protesti ħarxa prinċipalment mill-Moviment Graffitti fuq l-approvazzjoni ta' bosta pompi tal-petrol madwar il-pajjiż. B'kollox il-Gvern se jkun qed jattwa 10 bidliet li huma: II-Ministru Farrugia qal li dawn il-bidliet qed ifasslu l-pedamenti għal viżjoni ta’ ppjanar intelliġenti għal pajjiżna, f’bilanċ bejn kunsiderazzjonijiet ambjentali u dawk ta’ ppjanar.  “Il-politika riveduta tpoġġi limitu massimu għan-numru ta' pompi tal-fjuwil li jista’ jkollu pajjiżna. Apparti minn hekk, qed nintroduċu numru ta’ limitazzjonijiet għar-rilokazzjoni. Din ir-riforma tħares kemm il-ġid tal-komunitajiet residenzjali, kif ukoll tipproteġi l-ambjent. Għadda wisq żmien minn meta bdiet id-diskussjoni dwar il-bidla fuq din il-policy, sodisfatt li llum għandna dan ir-riżultat,"  il-Ministru Farrugia. Il-Kap Eżekuttiv tal-Kunsill tal-Awtorità tal-Ippjanar Martin Saliba qal li l-PA tinsab kunfidenti li permezz tal-Fuel Stations Policy il-ġdida se jkun qed jinstab bilanċ tajjeb. “Inħossu li din il-politika se tkun qed tillimita t-teħid ta’ art għall-bini ta’ pompi tal-fjuwil fil-futur, fejn se tippermetti l-bini biss f’każi ġenwini u f’każi fejn il-post fejn dawn il-pompi tal-fjuwil jinsabu fil-preżent ikun qed joffri tħassib għas-saħħa u għas-sigurtà tan-nies”. L-Aġent Kap Eżekuttiv tal-ERA Michelle Piccinino qalet li l-ERA kellha sehem importanti fit-tfassil ta’ din il-politika, b’diversi bidliet li pproponiet jiġu inkorporati fl-aħħar abbozz. Għalhekk illum għandna politika rigward il-pompi tal-fjuwil li filwaqt li tħalli rilokazzjoni minn siti li fihom infushom huma problematiċi,  hemm is-salvagwardji neċessarji għal siti li jinsabu ’l barra miż-żona ta’ żvilupp. 'Għalkemm il-Gvern dam ... nilqgħu b'sodisfazzjon' - Moviment Graffitti Intant fl-ewwel reazzjoni l-Moviment Graffitti laqa' din ir-reviżjoni li fakkar illi ilha mistennija għal ħafna żmien. "Il-policy il-ġdida, filwaqt li mhijiex perfetta, hija ħafna aħjar mill-policy tal-2015 li kienet tippermetti pompi tal-petrol u faċilitajiet kummerċjali ta’ 3,000 metru kwadru fuq ODZ." Il-Moviment kompla jgħid illi għalkemm il-Gvern dam sentejn u ħames xhur sabiex jirrevedi din il-policy, "nilqgħu b’sodisfazzjon din ir-reviżjoni u nistennew bil-ħerqa t-tibdil f’policies oħra problematici ferm, bħal dawk li jirrigwardaw iż-żoni rurali jew il-limitazzjoni fl-għoli tal-bini."